6. PROMETNA POLITIKA

1. 31991 L 0440: Direktiva Sveta 91/440/EGS z dne 29. julija 1991 o razvoju železnic v Skupnosti (UL L 237, 24.8.1991, str. 25), kakor je bila nazadnje spremenjena z:

- 32001 L 0012: Direktivo 2001/12/ES Evropskega parlamenta in Sveta z dne 26.2.2001 (UL L 75, 15.3.2001, str. 1).

Do 31. decembra 2006 se člen 10(3) Direktive Sveta 91/440/EGS ne uporablja na Madžarskem ob upoštevanju naslednjih pogojev:

- Magyar Államvasutak Rt. (MÁV) sodeluje z železniškimi prevozniki pri mednarodnem železniškem prevozu tovora za uvoz, izvoz in tranzit preko Madžarske na nediskriminatoren način. Pravice dostopa iz člena 10(1) in (2) direktive se priznajo brez omejitev.

- najmanj 20 % celotne letne zmogljivosti Vseevropskega železniškega omrežja za tovorni promet je na Madžarskem rezervirano za druga železniška podjetja kot MÁV in vse prvotne razdalje do namembnih krajev upoštevajo potovalne čase primerljive tistim, ki jih ima MÁV. Dejansko zmogljivost vsake železniške proge določi upravljavec železniške infrastrukture v referenčnem dokumentu omrežja. Zgornjih 20 % celotne letne zmogljivosti vključuje pravice dostopa iz člena 10(1), (2) in (3) Direktive 91/440/EGS.

2. 31992 L 0014: Direktiva Sveta 92/14/EGS z dne 2. marca 1992 o omejevanju uporabe letal, ki jo ureja del II poglavja 2 zvezka 1 Priloge 16 h Konvenciji o mednarodnem civilnem letalstvu, druga izdaja (1988) (UL L 76, 23.3.1992, str. 21), kakor je bila nazadnje spremenjena z:

- 32001 R 0991: Uredbo Komisije (ES) št. 991/2001 z dne 21.5.2001 (UL L 138, 22.5.2001, str. 12).

Z odstopanjem od člena 2(2) Direktive 92/14/EGS se pogoji iz člena 2(1)(a) te direktive ne uporabljajo na Madžarskem do 31. decembra 2004 za zrakoplove, ki so registrirani v in jih upravljajo fizične ali pravne osebe s sedežem v Azerbajdžanu, Kazahstanu, Moldaviji, Ruski federaciji, Turkmenistanu in Ukrajini.

3. 31993 R 3118: Uredba Sveta (EGS) št. 3118/93 z dne 25. oktobra 1993 o pogojih, pod katerimi lahko prevozniki nerezidenti opravljajo notranje cestne prevoze tovora v državi članici (UL L 279, 12.11.1993, str. 1), kakor je bila nazadnje spremenjena z:

- 32002 R 0484: Uredbo (ES) št. 484/2002 Evropskega parlamenta in Sveta z dne 1.3.2002 (UL L 76, 19.3.2002, str. 1).

(a) Z odstopanjem od člena 1 Uredbe (EGS) št. 3118/93 in do konca tretjega leta od dne pristopa so prevozniki s sedežem na Madžarskem izključeni od opravljanja storitev notranjega cestnega prevoza tovora v ostalih državah članicah in prevozniki s sedežem v ostalih državah članicah so izključeni od opravljanja storitev notranjega cestnega prevoza tovora na Madžarskem.

(b) Pred koncem tretjega leta od dne pristopa države članice uradno obvestijo Komisijo, ali bodo to obdobje podaljšale za največ dve leti ali bodo odtlej v celoti uporabljale člen 1 uredbe. Če tega uradnega obvestila ni, se uporabi člen 1 uredbe. Le prevozniki s sedežem v državah članicah, v katerih se uporablja člen 1 uredbe, lahko opravljajo storitve notranjega cestnega prevoza v tistih državah članicah, kjer se prav tako uporablja člen 1.

(c) Tiste države članice, v katerih se, na podlagi odstavka (b) zgoraj, uporablja člen 1 uredbe, lahko uporabijo postopek naveden spodaj, vse do konca petega leta od dne pristopa.

Kadar ima država članica iz prejšnjega odstavka resne motnje na nacionalnem trgu ali njegovih delih zaradi kabotaže ali jih ta še poslabša, kot na primer občutno povečanje ponudbe nad povpraševanjem ali ogrozitev finančne stabilnosti ali preživetja znatnega števila podjetij za cestni prevoz tovora, o tem obvesti Komisijo in druge države članice in jim priskrbi vse potrebne podatke. Na podlagi teh podatkov lahko država članica, da bi ponovno vzpostavila normalno stanje, zahteva od Komisije delno ali popolno odložitev uporabe člena 1 uredbe.

Komisija preuči razmere na podlagi podatkov, ki jih priskrbi zadevna država članica in v roku enega meseca od prejema zahteve odloči, ali je potrebno sprejeti zaščitne ukrepe. Uporabi se postopek iz drugega, tretjega in četrtega pododstavka odstavka 3 ter odstavki 4, 5 in 6 člena 7 uredbe.

Država članica iz prvega pododstavka zgoraj lahko v nujnih in izjemnih primerih odloži uporabo člena 1 uredbe in o tem naknadno poda Komisiji utemeljeno uradno obvestilo.

(d) Dokler se člen 1 Uredbe ne uporablja na podlagi zgornjih odstavkov (a) in (b), lahko države članice urejajo dostop do storitev notranjega cestnega prevoza tovora s postopno izmenjavo dovoljenj za kabotažo na podlagi dvostranskih sporazumov. To lahko vključuje možnost popolne liberalizacije.

(e) Učinek uporabe odstavkov od (a) do (c) ne povzroči bolj restriktivnega dostopa do storitev notranjega cestnega prevoza od tistega, ki obstaja na dan podpisa Pogodbe o pristopu.

4. 31996 L 0053: Direktiva Sveta 96/53/ES z dne 25. julija 1996 o določitvi največjih dovoljenih mer določenih cestnih vozil v Skupnosti v notranjem in mednarodnem prometu in največjih dovoljenih tež v mednarodnem prometu (UL L 235, 17.9.1996, str. 59), kakor je bila nazadnje spremenjena z:

- 32002 L 0007: Direktivo 2002/7/ES Evropskega parlamenta in Sveta z dne 18.2.2001 (UL L 67, 9.3.2002, str. 47).

Z odstopanjem od člena 3(1) Direktive 96/53/ES lahko vozila, ki so v skladu z mejnimi vrednostmi kategorij 3.2.1, 3.4.1, 3.4.2, 3.5.1 in 3.5.3, določenimi v Prilogi I te direktive, uporabljajo do 31. decembra 2008 le neposodobljene dele madžarskega cestnega omrežja, če ustrezajo mejni osni obremenitvi, ki velja na Madžarskem.

Madžarska bo spoštovala časovni razpored posodobitve glavnega tranzitnega omrežja, kot ga določa okvirna spodnja tabela. Naložbe v infrastrukturo, ki vključujejo uporabo sredstev iz proračuna Skupnosti, zagotavljajo, da so prometne žile zgrajene ali posodobljene za osno obremenitev 11,5 ton. Vzporedno z dovršitvijo posodobitve, bo potekalo tudi postopno odpiranje madžarskega omrežja za vozila v mednarodnem prometu, ki ustrezajo mejnim vrednostim te direktive.

Začasni dodatni prispevki za uporabo neposodobljenih delov omrežja za vozila v mednarodnem prometu, ki ustrezajo mejnim vrednostim te direktive se pobirajo na nediskriminatoren način. Vozila, ki presegajo dovoljeno mejno osno obremenitev 10 ton za vozila brez in 11 ton za vozila s sistemom zračnega vzmetenja, ki velja na Madžarskem, pridobijo madžarsko dovoljenje za uporabo cest, da bi se zagotovil obvoz določenih cest in mostov. Madžarska pri merjenju osne obremenitve vozil s sistemom zračnega vzmetenja sprejme odstopanje do 0,5 tone in bo naložila začasne dodatne prispevke le, če osna obremenitev presega 11,5 ton.

Začasni dodatni prispevki se ne pobirajo ob uporabi naslednjih glavnih tranzitnih cest za vozila, ki ustrezajo mejnim vrednostim te direktive:

- tranzitna cesta Hegyeshalom/Nagylak (Pan-Evropski koridor IV) in sicer E60 od avstrijske meje do Hegyeshaloma in Budimpešte, E60 južna obvoznica Budimpešte, E75 od Budimpešte do Kiskunfélegyháza;

- tranzitna cesta Rajka/Nagylak (Pan-Evropski koridor IV) in sicer E65 od slovaške meje do Rajka in Hegyeshaloma, E60 od Hegyeshaloma do Budimpešte, E60 južna obvoznica Budimpešte, E75 od Budimpešte do Kiskunfélegyháza;

- tranzitna cesta Tornyiszentmiklós/Nagylak (Pan-Evropski koridor V in IV): in sicer od Siófoka in Budimpešte, E60 južna obvoznica Budimpešte, E75 od Budimpešte do Kiskunfélegyháze;

- tranzitna cesta Hegyeshalom/Röszke (Pan -evropski koridor IV in X): in sicer E60 od avstrijske meje do Hegyeshaloma in Budimpešte, E60 južna obvoznica Budimpešte, E75 od Budimpešte do Kiskunfélegyháze;

- tranzitna cesta Rajka/ Röszke (Pan-Evropski koridor IV in X): in sicer E65 od slovaške meje do Rajka in Hegyeshaloma, E60 od Hegyeshaloma do Budimpešte, E60 južna obvoznica Budimpešte, E75 od Budimpešte do Kiskunfélegyháze.

Program cestnih nadgradenj (km)

Glavno cestno omrežje | 2001 | 2002 | 2003 | 2004 | 2005 | 2006 | Skupaj | | 2007 | 2008 | Skupaj (2007-2008) | Skupaj (2001-2008) |

Izboljšave cest označene na karti v Prilogi 2 CONF-H 37/00 (Cesta 2, 3, 4, 6, 8, 33, 35, 42, 44, 47, 56, 61) | | 78 | 126 | 270 | 270 | 270 | 1014 | | | | | 1014 |

Izboljšave (Cesta 41, 49, 51, 58) | | | | 51 | 65 | 69 | 185 | Izboljšave (Cesta 74, 87, 86) | 100 | 100 | 200 | 385 |

Izboljšave (druge ceste) | 30 | 50 | 70 | 70 | 70 | 70 | 360 | Izboljšave (druge ceste) | 70 | 70 | 140 | 500 |

Nove gradnje (predvsem obvoznice) | 29 | 49 | 45 | 27 | 35 | 61 | 246 | Nove gradnje (predvsem obvoznice) | 60 | 60 | 120 | 366 |

Skupaj glavne ceste | 59 | 177 | 241 | 418 | 440 | 470 | 1805 | | 230 | 230 | 460 | 2265 |

Omrežje hitrih cest in avtocest | | | | | | | | | | | | |

Nove gradnje (M0, M3, M5, M7, M30, M35, M43, M70) | | 65 | 24 | 20 | 237 | 85 | 431 | Nove gradnje (M6-56, M7, M8, M0) | 177 | 165 | 342 | 773 |

Skupaj | 59 | 242 | 265 | 438 | 677 | 555 | 2236 | | 407 | 395 | 802 | 3038 |

--------------------------------------------------